এবারের পরিবর্তনের জন্য তৈরি করা হয়েছে নতুন ২টি গান। বহুল জনপ্রিয় একটি লালন সংগীত “মিলন হবে কতো দিনে”। জাহিদ বাশার পংকজের নতুন সংগীতায়োজনে করা গানটি গাইবেন জনপ্রিয় কণ্ঠশিল্পী কণা। লিখন রায়ের পরিচালনায় তার সঙ্গে থাকবে লালনসাজে সজ্জিত নৃত্যশিল্পীরা। এবারের পরিবর্তনে গীতিকবি জাহিদ আকবরের কথায় সংগীত পরিচালক জাহিদ বাশার পংকজের সুর ও সংগীতে গান গাইবেন আরেক জনপ্রিয় সংগীত পরিচালক সুরকার শওকত আলী ইমন।